Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: követelményét. A 32/1991. (VI. 6.) AB határozat indokolásából kiindulva a kifogás arra az álláspontra jut, hogy „[a]z
Paragraph Index: 630

követelményét. A 32/1991. (VI. 6.) AB határozat indokolásából kiindulva a kifogás arra az álláspontra jut, hogy „[a]z egyoldalú szerzõdésmódosítás joga (...) a piaci verseny szabadságán, a szerzõdési szabadságon alapuló alkotmányos jog, annak jogszabályi elismerése, hogy hosszabb távú jogviszonyokban szükség van olyan mechanizmusra, ami biztosítja azt, hogy szolgáltatás és ellenszolgáltatás valóban egyenértékû legyen. Különösen indokolt ez az olyan szerzõdések esetében, amelyekben a szolgáltatások teljesítése idõben asszimetrikusan történik, vagyis a felek teljesítése idõben eltér egymástól. A pénzügyi szolgáltatások esetében az egyoldalú szerzõdésmódosításra okot adhat a jogi, szabályozói környezet változása, a pénzpiaci feltételek, a makrogazdasági környezet módosulása, és a banki mûködési feltételek megváltozása.” A kifogás rámutat arra is, hogy a kérdés az Alkotmány 70/A. §-át sértõ diszkriminatív szabályozásra késztetné a jogalkotót, mert a hosszúlejáratú szerzõdések közül csak a hitelszerzõdések és a hitelszerzõdések közül is csak azok egy csoportjára – a forint alapú ingatlanvásárlási hitelekre – nézve kívánja meg az egyoldalú szerzõdésmódosítási tilalom elõ írását. A kérdés alapján nem állapítható meg, hogy az egyoldalú szerzõdésmódosítás tilalma a népszavazást követõ év január 1-jét köve tõen vagy azt megelõzõen megkötött szerzõdésekre vonatkozik-e, ezért a kérdés nem felel meg az Alkotmány 2. § (1) bekezdésébõl folyó jogbiztonság követelményének. Ha a kérdés alapján alkotott szabály csak a hatályba lépését köve tõen megkötött szerzõdésekre vonatkozna, sértené az Alkotmány 70/A. §-ában szabályozott jogegyenlõség követelményét, ha azt megelõzõen létrejött szerzõdéseket is érintené a visszaható hatályú jogalkotás tilalmába ütközne. Az indítványozó álláspontja szerint a kérdés nem felel meg az országos népszavazásról és népi kezdeményezésrõl

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes